# Sak til Områdeutvalg

|  |  |
| --- | --- |
| Går til:   | Medlemmene i Områdeutvalgene |
| Dato:   | 28. april 2023  |
| Saksinnmelder: | Arbeidsgruppen for samhandling om ernæringsstatus |
| Saken gjeld:                           | Retningslinjer for samhandling om ernæringsstatus og ernæringsbehandling, inn- og utskrivning mellom sykehus og kommune for somatiske pasienter over 18 år.  |
| Saksnummer:  | 15/2023 |

# Bakgrunn

Informasjon om pasienters ernæringsstatus og ernæringsbehandling skal dokumenteres og formidles mellom behandlingsledd/-nivå. Dette er godt forankret i nasjonale retningslinjer og veiledere og i lokale tjenesteavtaler, jf. Tjenesteavtale 3-5 for somatisk sektor og Tjenesteavtale 10 om forebygging. Det var behov for felles retningslinje for å sikre en helhetlig ernæringsbehandling og standardisere hva som meldes om ernæringsstatus og ernæringsbehandling mellom sykehus og kommune.

I mars 2021 ble det vedtatt i alle Samarbeidsutvalgene å sette ned en arbeidsgruppe bestående av representanter fra kommuner og sykehusene. Samarbeidsutvalgene fikk mulighet til å melde inn representanter til arbeidsgruppen. Mandatet til arbeidsgruppen var å utarbeide retningslinjer for samhandling om ernæringsstatus og ernæringsbehandling, inn- og utskrivning mellom sykehus og kommune for somatiske pasienter over 18 år. Arbeidet ble satt på handlingsplan for Helsefellesskapet fra midten av 2021 og videreført til 2023.

Helsedirektoratet publiserte i mars 2022 revidert versjon av Nasjonal retningslinje for forebygging og behandling av underernæring med føringer for arbeidet.

Oppsummering av prosessen

**September 2021**

Arbeidsgruppen ble etablert og første møte gjennomført.
Medlemmer i arbeidsgruppen:

* Bergen kommune: Mari Folden Oppegård / Cathrine Horn Sommersten
* Haraldsplass Diakonale sjukehus: Elena Sandgathe
* Helse Bergen: Kari Sygnestveit og Solveig Af Geijerstam
* Voss lokalsjukehusområde: Kristin Røen Fauske / Eli Skeie

**September 2021 – september 2022**

Kartlegging av prosedyrer, lokale IKT systemer og erfaringer.

**Mars 2022**

Oppstart utarbeidelse av retningslinjen.

**Juni – september 2022**

Innspillsrunde hos partene som var representert i arbeidsgruppen.

**September – oktober 2022**

Gjennomgang og innarbeidelse av innspill.

**Januar 2023**

Ferdigstilling av retningslinjen.

**April/mai 2023**

Sak om sluttføring i alle Områdeutvalg.

Status

***Retningslinjer for samhandling om ernæringsstatus og ernæringsbehandling,*** *inn- og utskrivning mellom sykehus og kommune for somatiske pasienter over 18 år* er nå ferdig utarbeidet og klar for implementering hos partene. Praktisk oppfølging av retningslinjen krever at partene jobber for å innarbeide retningslinjen i egne lokale rutiner.

Det har vært ytret ønske og behov i Samarbeidsutvalgene/Områdeutvalgene om å etablere en ny arbeidsgruppe for å utarbeide tilsvarende retningslinje for pasienter innen rus- og psykiatri. Arbeidsgruppen anbefaler at partene melder inn representanter for dette arbeidet og at arbeidet blir ledet av Bergen kommune og Helse Bergen.

# Vedtak

Områdeutvalg XXX tar arbeidet om sluttført retningslinje til orientering. Partene tar ansvar for å implementere retningslinjen i daglig praksis som er tilpasset sine organisasjoner.

Områdeutvalg XX slutter seg til anbefaling om å sette ned en ny arbeidsgruppe for å utarbeide tilsvarende retningslinje for pasienter innen rus – og psykiatri, og melder inn representanter innen 1. juni til lokal representant i Samarbeidssekreteriatet.

# Vedlegg:

* Retningslinje for samhandling om ernæringsstatus og ernæringsbehandling